Ɛntɛrinɛti bɛ se ka kɛ sababu ye ka kalan kɛ buguturu ni bugucɛ ye | FASOKAN\nɛntɛrinɛtikalan min lajɛra togodala lakɔlisow la, o bɔra kalan minisiriso ka kalola kunnafoni sɛbɛn kɔnɔ.\nAn bɛ se ka ɲininkali kɛ bi n’a sɔrɔ la kalan kɛcogo kɔrɔ, n’o te lakɔlikaramɔgɔ ni farasu ye kalandenw ɲɛ fɛ, n’o bɛ bɔli kɛ walasa ka diɲɛ bilama dɔnninbaw sɔrɔ kalandenw fɛ.\nDiɲɛ jamanaw da donna ɲɔgɔn na ka kɛ bulonba kelen ye, ka dɔnnin forobaya. O forobayali sira fɛ, ɔridinatɛri ni ɛntɛrinɛti bɛ ka san sɔrɔ baara bɛɛ sira fɛ. O la, dɔgɔya man kan k’a to, diɲɛ yɔrɔsi ka to kɔ fɛ ɔridinatɛri ni ɛntɛrinɛtiko la ali n’a sɔrɔ la, kuranko bɛ fɔ k’o kɛ togodala mɔgɔw ta gɛlɛya kun ye ɛntɛrinɛti taabaliya la o yɔrɔw la.\nO de la, magoɲɛsira minnu fɔra ɛntɛrinɛti kalanni sen fɛ an ka togodala lakɔlisow la, n’olu tara ba la, k’olu sigi sen kan, o bɛ se k’a to yaala ka se ka kɛ ni kalan ni dɔnnin ye k’a lase kalandenw ma u sigiyɔrɔw la ni ɛntɛrinɛti yaalata ye. O la, kalan bɛ kɛ buguturu ni bugubɔn ye.\n« taa a ɲini » o ye ka kalandenw bila dɔnnin ɲinini sira kan, nka, « a ɲini i k’a sɔrɔ yana » o fana ye fura ye min b’a to kalandenw bɛ dɔnnin ɲini u yɛrɛ ye k’a sɔrɔ joona fana. Wa, o sira telimanba ye ɛntɛrinɛti ye !\nMagoɲɛsira minnu ɲinina :\n– Ɛntɛrinɛti kalanni togodala lakɔlisow la, o ka caya ;\n– Ɛntɛrinɛti yaalata ka se ka sigi togodaw la, janko lakɔlisow la ;\n– Lakɔli ɲɛmɔgɔw, lakɔlikaramɔgɔw ani lakɔlidenw ka kalan Ɛntɛrinɛti la togodaw la,\n– Fasokanw ka ta ba la kosɛbɛ Ɛntɛrinɛtiko sira fɛ ;\n– Balikukalandenw ka se ka kalan Ɛntɛrinɛti la.


Fàrafinna kununni dugumasiri - Fàkan\nSeko ni dɔnko >\nKà Bɔ Ameriki gun kan kà Tɛmɛ Erɔp ta fɛ, kà Nà Se Azi ni Oseyani taw ma, dugumasiri kelen Jɔra Fàrafinna gun kan, Segegali dugukolo kan, min ɲɔgɔn ma Deli kà Da dugumasiriw la kùndama la. O ye Fàrafinna kununni dugumasiri ye ; dugumasiri min penpelen dòn fo m152 ɲɔgɔn geji ni san ‘cɛ.\nDugumasiri in yɛrɛ ye ‘denbaya ye min mɔgɔ ye sàba ye: cὲ n'a muso an'u den. Cὲ jɔlen dòn k'a kininbolo Balan a muso fana jɔlen kɔ la a kɔ fɛ dɔɔnin k'u den sìgilen To a numanbolo kamankun kan k'o yankannen To u taafan fɛ. Den fana y'i sìgilen To a fà kamankun kan k'i numanbolo Jan k'o bolokɔnin Sin jyɛnnatigɛ waati nàtaw ma. U mɔgɔ sàba bɛɛ bɛ ɲɔgɔn 'bolo k'u Kùnda lahɔrɔma kan.\nDugumasiri yecogo bɛ ko min taamaʃyɛn Kofɔ o ye Fàrafinna denbaya yɛrɛwolo dɔ poyitɔ ye kà Bɔ dugu 'jukɔrɔ kà Nà jyɛn yeelen ni hɛɛrɛ daamu Da. O la, u mɔgɔ sàba bɛɛ bɛ hakilila dɔ kan: muso bolo sɛɛnɛcogo a 'kɔ o bɛ Fàrafinna bɔfan Jira, den bolo sincogo kà ɲɛfɛla Jira o bɛ Fàrafinna ka sininkow laɲini Kofɔ hɛɛra ni lafiya ani bɛn 'kɔnɔ. Cὲ yɛrɛ jɔcogo bɛ Fàrafinna ka kologɛlɛya n'a ka barika Jira lafiya 'kɔnɔ. 'Kumalasurunyala, dugumasiri in bɛ Fàrafinna bɔtɔ Jira dìbi la kà yeelen fàn Magɛn, an b'a Fɔ min ma ko Fàrafinna kununni kà Bɔ sunɔgɔ la.\nDen bolo sinfan fana Dabɔr'a kamà k'o Sin jyɛn dugumasiri wɛrɛ ma n'o bɛ Etazuni 'kɔnɔ ko Lafiya dugumasiri. Fàrafinna dugumasiri in n'o ɲɛsinnen bɛ ɲɔgɔn ma kà geji K'u dànfaralan dɔrɔn ye.\nFàrafinna kununni dugumasiri bɛ Dakaru. A bɛ yen kìn min na o tɔgɔ ye ko Wakam. Wakam fana y'a ‘damagaloda ye. Kùlunin flà bɛ kɔgɔjida la ɲɔgɔn da fɛ yen minnu bɛ Weele ko sinbara flànin kùluw. Dugukolo-fɔɔnɔ ka kùlu jɔlenw dòn a yɔrɔ a yen. O kùlu kelen kan, Fàrafinna kununni dugumasiri in Nàn'i Cooko kà sanfɛla Minɛ a dafɛfɛn bɛɛ la. A sìgidɔndaw ye 14° 43' 20" K ani 17° 29' 42" T ye.\nDugumasiri kiimɛ mankutu\nCὲ minn bɛ a la o girinya ye tɔni .100 ye kà muso ta Kɛ t.70 ye. U la den girinya ye t.20 ye. N’i y’a mɔgɔ sàba girinya Fàra ɲɔgɔn kan, o bɛ T'i Jɔ t.190 na.\nMɔgɔ ninnu poyitɔ dòn kà Bɔ dugu min na o fara min bɛ Weele ko coronnan o girinya ye t.6 810, betɔn soginnen na. O la, coronnan ni mɔgɔw girinya mana Kafo o mumɛ bɛ Kɛ tɔni 7000 ye.\nA dugumasiri in mɔgɔw Dlara bɔgɔ min na o ye dɛɲɛ ani sìra ye. U coronnan ye fàra labɛnnen ye. A bɛ ssànkɛmɛ sìgiyɔrɔma 12 (sàn 12 000) Kɛ n’a ma Cyɛn. O ye k’a Jira k’a bɛ To yen fo kà 3200 sàn Se, tle-nɔɔrɔminɛ kɛko 4 bɛ na Kɛ sàn min na kɔni.\nDugumasiri kùndama geji 'kùn na\nFàrafinna kununni dugumasiri in bɛ kùlu min 'kùn na o jànya ye m100 ye. Dugumasiri yɛrɛ kùndama ye m52 ye min tlalen dòn sankanso 15 ye. A ni kùlu jànya fàralen ɲɔgɔn kan o mumɛ ye m152 ye geji 'kùn na. A bɛ kùlu min sàn fɛ yɛlɛncogo flà b'o la: n'i ma Yɛlɛn a mɔbilisira fɛ, i bɛ Yɛlɛn a sènnamasira fɛ o min ye ‘baladenninw ye kà Yɛlɛn kà Taa i bɛ min ɲɔgɔn 198 Dòn i 'sèn kɔrɔ san'i kà Se a ma. N’i Ser’a ma, a flɛlikɛyɔrɔ bɛ Taa da Minɛ fo cὲ kùnkolo ‘kɔnɔ, sankanso 15nan na. Komin a sankanso 15nan ni 3nan cɛ tɛ lajɛliyɔrɔw ye, i mana Jigin kà Bɔ yen, i bɛ Nà Tɛmɛ ni lajɛli ye fo a sankanso 3nan na. N’i Bɔr’a sankanso 3nan na, i bɛ Nà 2nan na kà N’a Laban fɔlɔ la. Nka san’i ka yɛlɛnni Dabɔ a sankansow la, dugumabon bɛ yen fɔlɔ.\nSan’i ka Yɛlɛn a sankansow la, dugumasiri in dugumabon ye ‘yɔrɔ ye, a yɛrɛ jɔli bɔcogo a da fɛ o jaw bɛ Jira i la yɔrɔ min na. Fàrafinna Tariku fana nàcogo jiralen dòn a ‘kɔnɔ kà Bɔ sàn 4 000 kà Kɔn Yesu ‘ɲɛ kà N’a Blà fo 2000 sàn na Yesu bangelen ‘kɔ.\nDugumasiri sankanso 15nan: cὲ kùnkolo-bara kɔnɔna\nMɔgɔ bɛ Yɛlɛn kà Taa fo dugumasiri in sankanso 15nan 'kɔnɔ. O ye a cὲ kùnkolo-bara kɔnɔna ye. I bɛ Dakaru flɛli daamu Da yen kà Лὲ. Yɛrɛmayɛlɛn-yɛlɛnnan bɛ Taa ni mɔgɔw ye yen. I b'i To dugumasiri so laban 'kɔnɔ kà dugu Ye yecogo ɲuman na. N'i b’o bon laban in 'kɔnɔ, i bɛ dugumasiri yɛrɛ yɔrɔ min Ye i dugu ma o ye a muso kùnkolo-bara ye. I bɛ Sɔrɔ kà flɛli Dabɔ sa f'i ɲɛ dàn. O la, k'i kɔ dònnen To geji ma, i bɛ pankurun-kɛnɛ Ye i ɲɛkuntlenna numankɛrɛ kan, kà geji-dawolo Ye i kininkɛrɛ la f'i ka yeli bɛ Se batodaga ma yɔrɔ jan. I fana bɛ Madelɛnn gun ni Goore gun tigina Ye o kɔ fɛ yen. K'i To a san fɛ, Dakaru bɛɛ bɛ K'i tɛgɛ 'kɔnɔ tèn. I bɛ sɔrɔ kà Tig'a kan ko Dakaru yɛrɛ ka gunya min bɛ Fɔ mɔgɔw fɛ k'o ye cyɛn ye tigi-tigi. Dugu in mɔsɔnnen dòn gejibolow ni ɲɔgɔn 'cɛ tèn.\nSankanso 3nan 'kɔnɔ\nDugumasiri jɔlen ja talen nɔrɔlen dòn ale 'kɔnɔ. Yen Dabɔra dajiraliw kamà. I bɛ Senegali jamanatigi kɔrɔw jaw nɔrɔlen Sɔrɔ a 'kɔnɔ, kabi yen ka yɛrɛmahɔrɔnya sɔrɔli la kà Nà fo sisan na: Lewopol Sedaa Sɛngɔɔ, Abdu Juf, Abdulay Waad, Maki Saal.\nFàrafinna masasigilan flà b'a 'kɔnɔ yen, minnu Dira Senegali ma Angola jamana fɛ. O sìgilan ninnu ye Angola masakɛ kɔrɔ dɔ n'a muso sìgilanw ye minnu ye Angola jamana ka 'ŋaniɲɛjira ye Fàrafinna kununni wulika-jɔko la. Kà Bɔ sankanso 3nan na kà Jigin fo dugumabon na, baladennin bɛ yen min ye taasira flanan ye kà Fàra yɛrɛmayɛlɛn-yɛlɛnnan kan.\nFàrafinna kununni dugumasiri kurunbokarili Kɛra 2010 sàn awirilikalo tle 3 kà Bɛn ni sibiridonya dɔ ye. A Kɛra dugumasiri sankanso 2nan 'kɔnɔ ale min labɛncogo ɲὲ b'a To o Kɛra faama-bisimilaso ye. Jamana 19 jamanatigi Nàn'a kɛnɛ kan. U bɛɛ Dònna kelen-kelen, u n'u taamaɲɔgɔn-kulu kà sanga 10-10 Kɛ Abdulay Waad kɛrɛ fɛ.\nAle y'a bon bɛɛ la belebele ye. Ko caman bɛ Kɛ a 'kɔnɔ : dajiraliw, jὲkafɔw ani lajɛɛrɛ wɛrɛw. Senegali siyaw bɛɛ nɔnablalen dòn yen: balant, Serɛr, Wɔlɔfɔ, Manjak, Pulaar... Jirimɔgɔnin flà bɛ ʃyɛnta la. Cὲ dɔ sìgilen bɛ balafɔ la. O bɛɛ ye mɔgɔw dlalen ye bɔgɔ ni jiri la k'u To Fàrafinna laadalabaara dɔ la.\nDugumasiri hakilila sɔrɔbaako n'a jɔbaako\nDugumasiri in kɛli hakilila Bɔra jamanatigi Abdulay Waad (2000-2012) la. A jɔli Kɛra kɔgɔdugu-kore sojɔdɔn kɛnyɛrɛye cakɛda dɔ fɛ ko Mansudae Overseas Project Group of Companies, senegali sojɔdɔnna dɔ ka dɛmɛ 'kɔnɔ ko Piyɛɛ Gujabi Atepa. A jɔli tufaden fɔlɔ Dara awirilikalo tle 15, 2002 sàn na. A jɔli Foorila 2010 sàn marisikalo la. O b'a Jira ko a jɔli ye sàn 8 Kɛ 'sèn na.\nFàrafinna dugumasiri in Kɛra jyɛn dugumasiri bɛɛ la ɲɔgɔntɛ ye bonya la. Dugumasiri fɛn o fɛn bɛ jyɛn 'kɔnɔ bì k'o lajɛli bɛ Kɛ a kɔnɔna fɛ, a jànya b'o bɛɛ ta kan. O la, hali Lafiya dugumasira min ye m46 ye, o t'a Bɔ jànya la.\nSenegali jamana ye dolar miliyɔn 25 ($25 000 000) musaka Kɛ nin dakabannaso in jɔli la min tùn ye Sefa miliyari tan ni flà (Sefa 12 000 000 000) ye a waati la.\nFàrafinna jamana bɛɛ niyɔrɔji sìgilen dòn a 'kɔnɔ\nAngolakaw ka masasigilan minnu bɛ yen, olu bɛ yen k’o jamana niyɔrɔ Jira a ko la. Mali ka laadala yɛlɛn-yɛlɛnnan dɔ bɛ yen kà Mali ka sèndonni Jir'a ko la kà Fàra dɔgɔnɔjamana minɛn kɔrɔ dɔ kan. Liberiyakaw ka cὲkun dɔ bɛ yen. Benɛnkaw ka bololafɛn dɔ bɛ yen. Burkinakaw ka jirimɔgɔnin dɔ bɛ yen. Ganakaw ka yɛlɛn-yɛlɛnnan dɔ fana bɛ yen. O bɛɛ ye ŋaniɲɛjira ye ko hali ni dugumasiri in bɛ Senegali dugukolo kan, ko a dama ka kan Fàrafinna yɔrɔ bɛɛ la.\nYala aw ma fɛn wɛrɛ Dòn seko ni dɔnko 'kɔnɔ fɔlɔ wa? An ɲɛ Mɛnna sira la tèn sa dɛ. A' ka blàlen fɔlɔ in ye ne Dya kà Tɛmɛ: fàrafinna kununni dugumasiri.\nFogo yeko: 1147000 - Bì: 284 - Kalo in: 8590 - Лinan: 68203.\nFura Yeko: 2107 - Bì: 3 - Kalo in: 15 - Лinan: 100.


Màsana sɛbɛnnibolo - Fàkan\nMàsaba ye manden kɔnɔna sɛbɛnnibolo dɔ ye min tùn bɛ Sɛbɛn Karata 'kɔnɔ, Karata masaʃi bamananw fɛ, Mali la. A sɛbɛnnibolo in ye kanɲɛ-sɛbɛnnibolo dɔ ye, o min b'a Jira ko a siginiden taamaʃyɛn kelen bɛ Kɛ ka kanɲɛ kelen Fɔ sani a ka Kɛ ka mànkanden kelen Fɔ.\nA Jirala k'a Fɔ ko màsaba sɛbɛnnibolo ɲɛgɛn dlabaa ye Wɔyɔ Kulubali ye ka Bɔ Mali la. A cɛ in y'a sigini Dla ka Blà 'sèn kan 1930 sàn na. Wɔyɔ yɛrɛ ka dugu ye Asacɛmala ye, màsaʃi-dugu dɔ, min Kɛra màsaba sɛbɛnbaaw ka faaba ye, o min bɛ Sandare kubeda fɛ bì. 1978 sàn sɛtanburukalo y'a Sɔrɔ Tapa Kulubali ye sɛbɛnnibolo in karamɔgɔ lakodɔnnen ye. O waati y'a Sɔrɔ Wɔyɔ yɛrɛ bɛ balo la, nka a tùn kɔrɔlen dòn kosɛbɛ.\nAsacɛmala bɔlen 'kɔ a la, dugu wɛrɛ minnu tùn bɛ minnu bɛ sɛbɛnnibolo Sɛbɛn olu dɔw ye Jabe ye, Segala, Sereji ani Korɔnka ye. Dugumaja in bɛ màsaba kan hali ni ale bɛ anglɛkan na.\nI n'a fɔ Nfayi, Loma, Mɛnde ani kpɛlɛ ɲɔgɔn, màsaba sɛbɛnnibolo ye manden kɔnɔna kanɲɛ-sɛbɛnnibolo dɔ ye, Fàrafinna tlebin fɛ. A tìgi y'a Laɲini ka bamanankan Sɛbɛn n'a ye, o min ye 'kan ye min bɛ Fɔ Mali 'kɔnɔ, Burkina fàso, Kɔdiwari, Laginɛ, Ganbi, Moritani ani Senegali 'kɔnɔ.\nMàsaba sɛbɛnnibolo ye siginiden 123 ye. A bɛ Sɛbɛn ka Bɔ numan fɛ ka Taa kinin fɛ, i n'a fɔ fransɛ ni anglɛ bɛ Sɛbɛn cogo min na. A sɛbɛnni taafanko ye dànfara Dòn a ni Manden kɔnɔna sɛbɛnnibolo tɔw caman 'cɛ, olu minnu bɛ Sɛbɛn ka Bɔ kinin fɛ ka Taa numan fɛ i n'a fɔ arabukan taacogo.\nFogo yeko: 1147063 - Bì: 347 - Kalo in: 8653 - Лinan: 68266.\nFura Yeko: 1229 - Bì: 1 - Kalo in: 9 - Лinan: 71.


Banaba (bagi, kuna) furaw\nNi aw bɛ banaba furakɛ, a ka fisa aw ka a dɔn banaba suguya kelen min don.\nNi nɔ jɛmanw bɔra fari la ka a yɔrɔ sogo kirin nka a kurukurulen tɛ ani a jalen tɛ, o bɛ a jira ko banaba min bɛ wele ko paucibacillary-PB bɛ sɔrɔ o tigi la, o la aw mako bɛ jɔ fura 2 dɔrɔn de la.\nNi fari bɛ kurukuru, lala banaba min bɛ wele ko multibacillary-MB bɛ sɔrɔ o tigi la, o bɛ furakɛ ni fura 3 ye. Banaba furaw ka kan ka ta ni kɛnɛyabaarakɛla faamuyalen, walima dɔgɔtɔrɔ dɔ ka bilasirali ye, ka da jamana ka furakɛli bolodacogo kan.\nBanaba furakɛli ka kan ka to sen na fo kalo 6 walima banabagatɔ si bɛɛ. Walasa ka banaba banakisɛ bali a ka kolo gɛlɛya fura kɔrɔ, a ka fisa ka fura ta waati bɛɛ, a kana jɔ fewu. Aw bɛ aw jija fura kana ban aw bolo kɔrɔ.\nKunajalan la, aw bɛ nin fura ninnu ta fo kalo 6\nAw bɛ dapisɔni, dapsone ta don o don\nRifanpisini, rifampicine kalo o kalo\nKunajɛ (bagijɛ) la, aw bɛ nin fura ninnu bɛɛ ta fo san 1 (kalo 12):\nDapisɔni, dapsone don o don\nAw bɛ kulofazimini, clofazimine caman ta don o don ani ka a tata hakɛ caya kalo o kalo\nWaati dɔw la banabafuraw bɛ faritanabana dɔ bila mɔgɔ la, bana min bɛ wele kunaŋɛɲɛ. Fari yɔrɔ dɔw bɛ se ka kurukuru, ka funu, fasaw bɛ se ka ja ani ka farigan bila mɔgɔ la. A bɛ se ka gɛlɛya dɔw lase banabagatɔ ma, i n’a fɔ kolotugundadimi, gɛnɛgɛnɛ, kɔkilifunu, sen walima bolo funu, walima ɲɛbilenni ni a dimini, o min ka teli ka fiyen bila mɔgɔ la.\nNi banaba ka jugu kosɛbɛ (fasajurumisɛnnidimi, farisogo kirinni, fanga dɔgɔya, ɲɛ jenijenini walima kɔkilidimi), a ka fisa ka banabafura ta, nka a ka ɲi ka dimimadafura dɔw ta fana (kɔritiko-siteroyidi, cortico-steroïde). Aw bɛ dɔgɔtɔrɔ faamuyalen dɔ ka ladilikan ɲini, barisa kɔritiko bɛ se ka gɛlɛya dɔw lase mɔgɔ ma.\nDapisɔni, Dapsone, DDS\nA furakisɛ miligaramu 25, 50 ani 100 bɛ sɔrɔ.\nTuma dɔw la dapisɔni bɛ jolidɛsɛ walima fariŋɛɲɛ jugumanba bila mɔgɔ la. Aw bɛ tile kɔrɔ bɔli dabila. Ni aw fari wolo bɛka wuli, aw bɛ fura in tali jɔ.\nJantonyɛrɛ la: Nin ye fura jugu ye. Aw bɛ a bila yɔrɔ la, denmisɛnniw bolo tɛ a sɔrɔyɔrɔ min na.\nDapisɔni tata hakɛ: miligaramu 2, kilogaramu kelen o kelen, don o don.\nAw bɛ a ta siɲɛ kelen tile kɔnɔ.\nNi aw tɛ se ka a tigi girinya ta, aw bɛ a di:\nBaliku: miligaramu 100\nDenmisɛn san 10 fo san 12: miligaramu 50\nDenmisɛn minnu si tɛ san 10 bɔ: miligaramu 25\nA furakisɛlama, walima a forokonilama miligaramu 150 ani 300 bɛ sɔrɔ.\nRifanpisini ye fura dagɛlɛn ye, nka a dɔɔni dɔrɔn bɛ banaba furakɛ, o la a sɔngɔ bakuruba man ca. Aw bɛ sɛbɛn ɲɛ A faratiw ni a yɛrɛtangacogow: lajɛ ka a kɔlɔlɔw ni a faratiw dɔn. Ni aw bɛ rifanpisini ta, aw bɛ dɔgɔtɔrɔ faamuyalen dɔ ka ladilikan ɲini:\nRifanpisini tata hakɛ walasa ka banaba furakɛ (miligaramu 10 fo 20 kilogaramu kelen o kelen) – aw bɛ a furakisɛ miligaramu 300 ta.\nAw bɛ rifanpisini di siɲɛ kelen kalo kɔnɔ banaba furakɛli la. Aw bɛ a ta lɛri 1 ka kɔn dumuni ɲɛ walima lɛri 2 dumuni kɔfɛ.\nA diko kelen o kelen kalo kɔnɔ:\nBaliku: miligaramu 600 (miligaramu 300 furakisɛ 2)\nDenmisɛn san 10 fo san 12: miligaramu 450 (miligaramu 300 furakisɛ den 1 ½)\nDenmisɛn minnu si tɛ san 10 bɔ: miligaramu 300 (miligaramu 300 furakisɛ 1)\nKulofazimini, Clofazimine (izinitigiw ka tɔgɔ dalen lanpɛrɛni, Lamprene)\nA forokonilama miligaramu 50 ni 100 bɛ sɔrɔ\nKulofazimini fana ye fura dagɛlɛn ye.\nHali ni a tɛ banaba banakisɛ faga ka tɛmɛ rifanpisini kan, a nafa dɔ ye ka banaba kɔlɔlɔ dɔw kunbɛn, kɛrɛnkɛrɛnnenya la, banaba min bɛ wele ko kunajɛ.\nA kɔlɔlɔw: a bɛ fari ɲɛ kɛ bilenma ye. O tɛ mɛn sen na, a bɛ tunu san 1 walima san 2 aw kɛlen kɔ ka fura tali jɔ. A bɛ se ka furudimi walima dumuniyɛlɛmabaliya bila mɔgɔ la. Musokɔnɔmaw man kan ka a ta.\nKulofazimini tata hakɛ (miligaramu 1, kilogaramu kelen o kelen, don o don), aw bɛ se ka a forokonilama miligaramu 50 fana ta.\nAw bɛ a tata hakɛ kelen di siɲɛ fila ɲɔgɔn dɔgɔkun kɔnɔ, ka da a tigi si hakɛ kan ani ka a tata hakɛcaya siɲɛ kelen kalo kɔnɔ.\nBaliku: miligaramu 50 (miligaramu 50 forokonilama 1) don o don\nDenmisɛn san 10 fo san 12: miligaramu 50 (miligaramu 50 forokonilama 1) tile fila o tile fila.\nDenmisɛn minnu si tɛ san 10 bɔ: miligaramu 50 (miligaramu 50 forokonilama 1) siɲɛ fila dɔgɔkun kɔnɔ\nBaliku: miligaramu 300 (miligaramu 50 forokonilama den 6)\nDenmisɛn san 10 fo san 12: miligaramu 150 (forokonilama miligaramu 50 den 3)\nDenmisɛn minnu si tɛ san 10 bɔ: miligaramu 100 (forokonilama miligaramu 50 den 2)\nJateminɛ: kulofazimini tata hakɛcayali ka kan ka kɛ dɔgɔtɔrɔ, walima kɛnɛyabaarakɛla faamuyalen dɔ ka bilasirali kɔnɔ, walasa ka banaba gɛlɛya dɔw kunbɛn.